stanford-oval/wikipedia huggingface dataset:
ถนัด คอมันตร์

| พันเอกพิเศษถนัด คอมันตร์ป> จ., ม.ป.ช., ม.ว.ม. |
| --- | --- |
ถนัด คอมันตร์ ใน พ.ศ. 2518

รองนายกรัฐมนตรี
ดำรงตำแหน่ง 11 มีนาคม พ.ศ. 2524 – 19 มีนาคม พ.ศ. 2526 (2 ปี 18 วัน)
นายกรัฐมนตรี: เปรม ติณสูลานนท์
ดำรงตำแหน่ง 3 มีนาคม พ.ศ. 2523 – 28 กุมภาพันธ์ พ.ศ. 2524 (0 ปี 362 วัน)
นายกรัฐมนตรี: เปรม ติณสูลานนท์
รัฐมนตรีว่าการกระทรวงการต่างประเทศ
ดำรงตำแหน่ง 10 กุมภาพันธ์ พ.ศ. 2502 – 17 พฤศจิกายน พ.ศ. 2514 (12 ปี 280 วัน)
นายกรัฐมนตรี: สฤษดิ์ ธนะรัชต์ ถนอม กิตติขจร
ก่อนหน้า: พระเจ้าวรวงศ์เธอ กรมหมื่นนราธิปพงศ์ประพันธ์
ถัดไป: จรูญพันธ์ อิศรางกูร ณ อยุธยา
หัวหน้าพรรคประชาธิปัตย์
ดำรงตำแหน่ง 26 พฤษภาคม พ.ศ. 2522 – 3 เมษายน พ.ศ. 2525 (2 ปี 281 วัน)
ก่อนหน้า: หม่อมราชวงศ์เสนีย์ ปราโมช
ถัดไป: พิชัย รัตตกุล
 
ข้อมูลส่วนบุคคล
เกิด: 9 พฤษภาคม พ.ศ. 2457 จังหวัดพระนครธนบุรี ประเทศสยาม
เสียชีวิต: 3 มีนาคม พ.ศ. 2559 (101 ปี) กรุงเทพมหานคร ประเทศไทย
ศาสนา: พุทธ
พรรคการเมือง: ประชาธิปัตย์ (2489–2511, 2514–2559) สหประชาไทย (2511–2514)
คู่สมรส: ท่านผู้หญิงโมลี คอมันตร์
ศิษย์เก่า: มหาวิทยาลัยบอร์โดซ์ มหาวิทยาลัยปารีส(Ph.D.)
ยศที่ได้รับการแต่งตั้ง
สังกัด: กองทัพบกไทย
ประจำการ: 2506–2559
ยศ:  พันเอก (พิเศษ)

พันเอก (พิเศษ) ถนัด คอมันตร์ (9 พฤษภาคม พ.ศ. 2457 – 3 มีนาคม พ.ศ. 2559) เป็นนักการเมืองชาวไทย อดีตหัวหน้าพรรคประชาธิปัตย์ อดีตรองนายกรัฐมนตรีในรัฐบาลพลเอกเปรม ติณสูลานนท์ และอดีตรัฐมนตรีว่าการกระทรวงการต่างประเทศในรัฐบาลจอมพล สฤษดิ์ ธนะรัชต์ จนถึงรัฐบาลจอมพล ถนอม กิตติขจร
ประวัติ

ถนัด คอมันตร์ เดิมมีชื่อว่า "ถนัดกิจ คอมันตร์" เป็นบุตรของพระยาพิพากษาสัตยาธิปตัย (โป๋ คอมันตร์) เนติบัณฑิตไทยรุ่นแรก กับคุณหญิงถนอม พิพากษาสัตยาธิปตัย
พ.ศ. 2461 เข้าศึกษาในระดับประถมศึกษาที่โรงเรียนเซนต์โยเซฟคอนเวนต์ ถึง พ.ศ. 2465 จึงเข้าศึกษาในระดับมัธยมศึกษาที่โรงเรียนอัสสัมชัญ (อสช 7066) จนจบมัธยม 5 ในปี พ.ศ. 2471 แล้วไปศึกษาต่อด้านนิติศาสตร์ที่ประเทศฝรั่งเศส จนจบปริญญาตรีจากมหาวิทยาลัยบอร์โดซ์ ปริญญาโทและปริญญาเอกจากมหาวิทยาลัยปารีส
พ.ศ. 2483 ถนัดจึงกลับประเทศไทย เข้ารับราชการในกระทรวงการต่างประเทศ และในวันที่ 28 เมษายน ปีถัดมา จึงสมรสกับโมลี วีรางกูร ธิดาคนรองของนายเป๋า วีรางกูร กับนางชุน วีรางกูร บุตรีของพระยาอนุกูลสยามกิจ
วันที่ 18 กุมภาพันธ์ พ.ศ. 2506 ถนัดได้รับพระราชทานยศเป็นพันเอก (พิเศษ) นายทหารพิเศษ สังกัดกรมทหารราบที่ 1 มหาดเล็กรักษาพระองค์ และแต่งตั้งเป็นราชองครักษ์พิเศษ และเป็นรัฐมนตรีว่าการกระทรวงการต่างประเทศ
เคยดำรงตำแหน่งเอกอัครราชทูตไทยในหลายประเทศ เช่น สหรัฐ เป็นต้น  ได้รับการยกย่องในฐานะผู้วางรากฐานความสัมพันธ์ระหว่างประเทศ โดยมีบทบาทสำคัญอย่างยิ่งในการก่อตั้ง "สมาคมประชาชาติแห่งเอเชียตะวันออกเฉียงใต้" (หรืออาเซียน) ขึ้นเมื่อ ปี พ.ศ. 2510 และต่อมา พ.อ.(พิเศษ) ดร.ถนัด คอมันตร์ ยังได้รับเลือกให้เป็น สมาชิกฝ่ายไทย ใน ศาลประจำอนุญาโตตุลาการ ณ กรุงเฮก ประเทศเนเธอร์แลนด์ มีวาระ 6 ปี ระหว่างปี พ.ศ. 2539 - พ.ศ. 2545
บทบาททางการเมือง

ในทางการเมือง เคยเป็นหัวหน้าพรรคประชาธิปัตย์ ระหว่างปี พ.ศ. 2522 - 2525 หลังหม่อมราชวงศ์เสนีย์ ปราโมช หัวหน้าพรรคคนที่ 2 ลาออกจากตำแหน่ง ซึ่งนับเป็นช่วงวิกฤตที่สุดของพรรคประชาธิปัตย์ ที่กระแสความนิยมตกต่ำอย่างรุนแรงและสมาชิกในพรรคเกิดความแตกแยกกัน โดยผลการเลือกตั้งในปี พ.ศ. 2522 ในกรุงเทพฯ ได้ ส.ส. เพียงคนเดียว คือตัว ถนัด เองที่เป็น ส.ส.กรุงเทพมหานคร เขต 6 (เขตพญาไทและเขตป้อมปราบศัตรูพ่าย) โดย พ.อ.(พิเศษ) ดร.ถนัด คอมันตร์ ต้องรับภาระในตำแหน่ง หัวหน้าพรรค เพื่อประคองพรรคให้อยู่รอดต่อไปได้ และเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปี พ.ศ. 2523 ได้รับแต่งตั้งเป็นรองนายกรัฐมนตรี ในรัฐบาลพลเอกเปรม ติณสูลานนท์ เขามีหลานชายคนหนึ่งเป็นนักธุรกิจที่เคลื่อนไหวทางการเมืองคืออัมรินทร์ คอมันตร์
ในทางวิชาการ เคยดำรงตำแหน่งอธิการบดีคนแรกของมหาวิทยาลัยสงขลานครินทร์ ช่วงเดือนเมษายน พ.ศ. 2511 ถึง เดือนมีนาคม พ.ศ. 2512 และเป็นกรรมการผู้ทรงคุณวุฒิ ในสถาบันอุดมศึกษาหลายแห่ง
กล่าวกันว่าโดยส่วนตัว ถนัด คอมันตร์ ขณะดำรงตำแหน่งหัวหน้าพรรคประชาธิปัตย์นั้น ไม่ลงรอยกับพิชัย รัตตกุล ซึ่งดำรงตำแหน่งเป็นหัวหน้าพรรคประชาธิปัตย์คนถัดมา ในขณะนั้นนายพิชัยเป็นกรรมการบริหารพรรค เนื่องจากมีสภาพเหมือนคู่แข่งกัน ในการทำงานระหว่างดำรงตำแหน่งรัฐมนตรีว่าการกระทรวงการต่างประเทศ ซึ่งอยู่คนละรัฐบาล และต่างขั้วกัน โดยถ้ามีผู้ใดถามถึง นายพิชัย กล่าวกันว่า พ.อ.(พิเศษ) ดร.ถนัด คอมันตร์ จะตอบเสมอ ๆ ว่า "ไม่รู้จักคน ๆ นี้"
ถึงแก่อสัญกรรม

ถนัด คอมันตร์ ถึงแก่อสัญกรรมเนื่องจากหลอดเลือดสมองตีบ เมื่อวันที่ 3 มีนาคม พ.ศ. 2559 เวลา 15.49 น. ณ โรงพยาบาลรามาธิบดี สิริอายุได้ 101 ปี 298 วัน ตั้งศพบำเพ็ญที่บ้านพักส่วนตัวที่ถนนเพชรบุรี
วันที่ 5 มีนาคม พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้อภิสิทธิ์ เวชชาชีวะ อดีตนายกรัฐมนตรีไทย เป็นผู้แทนพระองค์พระราชทานน้ำหลวงอาบศพ ณ บ้านพักของเขา ต่อมาพระราชทานโกศมณฑป เนื่องจากถึงแก่อสัญกรรมระหว่างปฏิบัติหน้าที่ และทรงพระกรุณาโปรดเกล้าฯ ให้พระราชทานพวงมาลาประจำพระองค์และพระบรมวงศ์ศานุวงศ์อีกด้วย
วันที่ 28 กรกฎาคม เวลา 14.00 น. โปรดเกล้าฯ ให้สมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พันเอกพิเศษ ถนัด คอมันตร์ ได้รับพระราชทานเครื่องราชอิสริยาภรณ์ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2511 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2503 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2502 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2509 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2485 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2506 –  เหรียญราชการชายแดน (ช.ด.)
พ.ศ. 2509 –  เหรียญจักรพรรดิมาลา (ร.จ.พ.)
พ.ศ. 2503 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สเปน :
พ.ศ. 2503 -  เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์
บริเตนใหญ่ :
พ.ศ. 2504 -  เครื่องราชอิสริยาภรณ์นักบุญไมเคิลและจอร์จ
เยอรมนี :
พ.ศ. 2504 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี
โปรตุเกส :
พ.ศ. 2504 -  เครื่องเสนาอิสริยาภรณ์แห่งพระคริสต์
อิตาลี :
พ.ศ. 2504 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
นครรัฐวาติกัน :
พ.ศ. 2504 -  เครื่องอิสริยาภรณ์ปิอุสที่ 9 ชั้นประถมาภรณ์
เบลเยียม :
พ.ศ. 2504 -  เครื่องราชอิสริยาภรณ์เลออปอล ชั้นที่ 1
ฝรั่งเศส :
พ.ศ. 2504 -  เครื่องอิสริยาภรณ์เลฌียงดอเนอร์ ชั้นที่ 1
ลักเซมเบิร์ก :
พ.ศ. 2504 -  เครื่องราชอิสริยาภรณ์มงกุฏโอ๊ก ชั้นที่ 1
มาเลเซีย :
พ.ศ. 2505 -  เครื่องราชอิสริยาภรณ์ปังกวนเนการา ชั้นที่ 1
ญี่ปุ่น :
พ.ศ. 2506 -  เครื่องราชอิสริยาภรณ์อาทิตย์อุทัย ชั้นที่ 1
ไต้หวัน :
พ.ศ. 2506 -  เครื่องอิสริยาภรณ์ดาราอันสุกสกาว ชั้นที่ 1
พ.ศ. 2506 -  เครื่องอิสริยาภรณ์เมฆมงคล ชั้นที่ 1
กรีซ :
พ.ศ. 2506 -  เครื่องราชอิสริยาภรณ์จอร์จที่ 1 ชั้นที่ 1
เวียดนามใต้ :
พ.ศ. 2507 -  เครื่องอิสริยาภรณ์คิม คานห์ ชั้นที่ 1
สวีเดน :
พ.ศ. 2507 -  เครื่องราชอิสริยาภรณ์ดาวขั้วโลก ชั้นประถมาภรณ์
นอร์เวย์ :
พ.ศ. 2507 -  เครื่องราชอิสริยาภรณ์นักบุญโอลาฟ ชั้นประถมาภรณ์
เดนมาร์ก :
พ.ศ. 2507 -  เครื่องราชอิสริยาภรณ์แดนเนอโบร ชั้นประถมาภรณ์
เกาหลีใต้ :
พ.ศ. 2507 -  เครื่องอิสริยาภรณ์กิตติคุณแห่งการทูต ชั้นที่ 1
พ.ศ. 2509 -  เครื่องอิสริยาภรณ์กิตติคุณด้านการบริการ ชั้นที่ 1
เอธิโอเปีย :
พ.ศ. 2510 -  เครื่องราชอิสริยาภรณ์เมเนลิกที่ 2 ชั้นที่ 1
เม็กซิโก :
พ.ศ. 2510 -  เครื่องอิสริยาภรณ์แอซเท็กอีเกิล ชั้นที่ 1
บราซิล :
พ.ศ. 2510 -  เครื่องอิสริยาภรณ์ดาวกางเขนใต้ ชั้นที่ 1
ออสเตรีย :
พ.ศ. 2512 -  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาดารา
ฟิลิปปินส์ :
พ.ศ. 2541 -  เครื่องอิสริยาภรณ์ซิกาตูนา ชั้นที่ 1
พ.ศ. 2560 -  เครื่องอิสริยาภรณ์ลาคันดูลา ชั้นที่ 1 (ย้อนหลังการถึงแก่อสัญกรรม)
ดูเพิ่ม

แถลงการณ์ถนัด-รัสก์
ท่าอากาศยานนครพนม

สำหรับการใช้งานทางทหาร ดูที่ ฐานบินนครพนม
ท่าอากาศยานนครพนม หรือ สนามบินนครพนม (อังกฤษ: Nakhon Phanom Airport) สนามบินตั้งอยู่ที่ตำบลนาทราย อำเภอเมืองนครพนม จังหวัดนครพนม เป็นท่าอากาศยานในสังกัดกรมท่าอากาศยาน กระทรวงคมนาคม ได้รับอนุญาตเป็นสนามบินอนุญาตตั้งแต่ปี พ.ศ. 2506
ประวัติ > สนามบินนครพนม (เก่า)

สนามบินนครพนม เดิมตั้งอยู่ที่ตำบลในเมือง อำเภอเมืองนครพนม จังหวัดนครพนม เป็นที่ตั้งกองกำลังทหารสหรัฐอเมริกาในช่วงสงครามอินโดจีน หลังจากกองกำลังทหารสหรัฐฯ ถอนกำลังออกไปใน พ.ศ. 2518 ท่าอากาศยานนครพนมจึงอยู่ในความดูแลของกองทัพอากาศ ฝูงบิน 238 และได้มีการสนับสนุนให้ใช้ในเชิงพาณิชย์โดยดัดแปลงโรงเก็บเครื่องบินของกองทัพอากาศเป็นอาคารที่พักผู้โดยสาร
ประวัติ > สนามบิน ณ ตำบลนาทราย

ต่อมาสภาพที่ตั้งของสนามบินตั้งอยู่ใกล้บริเวณตัวเมืองไม่เหมาะสมและปลอดภัยต่ออากาศยาน จึงย้ายไปอยู่ที่ตำบลนาทราย อำเภอเมืองนครพนม ในปี พ.ศ. 2506
พ.ศ. 2521 บริษัท เดินอากาศไทย จำกัดได้ทำการบินในเส้นทางกรุงเทพฯ-นครพนม และบินเชื่อมระหว่างจังหวัดในภาคตะวันออกเฉียงเหนือ คือนครพนม อุบลราชธานี อุดรธานี และขอนแก่น โดยใช้เครื่องบินดักลาส DC-3 หรือดาโกต้า และแอฟโร่ Bae HS748 ให้บริการสัปดาห์ละ 3-4 เที่ยวบิน
ต่อมาใน พ.ศ. 2537 บริษัท การบินไทย จำกัดได้เปิดทำการบินอีกครั้ง ในวันที่ 3 กรกฎาคม พ.ศ. 2537 ตามเส้นทางกรุงเทพฯ-สกลนคร-นครพนม-กรุงเทพฯ ด้วยเครื่องบินโบอิ้ง B737 เมื่อมีผู้โดยสารมาใช้บริการเพิ่มมากขึ้น จึงพัฒนาขีดความสามารถของท่าอากาศยานนครพนมตั้งแต่ พ.ศ. 2539-2543โดยก่อสร้างอาคารที่พักผู้โดยสารหลังใหม่และเปิดใช้เมื่อวันที่ 12 ตุลาคม พ.ศ. 2543
และได้รับการกำหนดให้เป็นสนามบินศุลกากร เมื่อวันที่ 3 กันยายน 2544 และมีสายการบินพาณิชย์ที่ให้บริการในปัจจุบัน ได้แก่ สายการบินนกแอร์ และ สายการบินไทยแอร์เอเชีย โดยท่าอากาศยานนครพนมมีศักยภาพสามารถรองรับอากาศยานขนาดสูงสุดได้ถึงโบอิ้ง B737 หรือแอร์บัส A320
ข้อมูลท่าอากาศยาน

ท่าอากาศยานนครพนม มีอาคารผู้โดยสาร ขนาดพื้นที่รวม 4,800 ตารางเมตร รองรับผู้โดยสารได้จำนวน 300 คนต่อชั่วโมง หรือ 2,400 คนต่อวัน มีลานจอดรถยนต์รองรับได้ 140 คัน
ท่าอากาศยานนครพนม มีทางวิ่งขนาด 45 เมตร ยาว 2,500 เมตร ลานจอดอากาศยานขนาด 117.2 เมตร ยาว 303 เมตร รองรับจำนวนเครื่องบินได้ 24 เที่ยวบินต่อวัน
รายชื่อสายการบิน

| สายการบิน | จุดหมายปลายทาง | หมายเหตุ |
| --- | --- | --- |
| ไทยแอร์เอเชีย | กรุงเทพฯ-ดอนเมือง | ภายในประเทศ |
ดูเพิ่ม

รายชื่อท่าอากาศยานในประเทศไทย
ลิขิตฝันฉันและเธอ

| ลิขิตฝันฉันและเธอ |
| --- | --- |
ใบปิดอย่างเป็นทางการ
ประเภท: รัก จินตนิมิต ขู่ขวัญ
เขียนโดย: พัก ฮเย-รย็อน
กำกับโดย: โอ ชุง-ฮวัน
แสดงนำ: อี จง-ซ็อก แพ ซู-จี อี ซัง-ย็อบ ช็อง แฮ-อิน โค ซ็อง-ฮี
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 32
การผลิต
ผู้อำนวยการสร้าง: เท็ดดี ฮุน-ทัก จุง ฮวัง กี-ยง
สถานที่ถ่ายทำ: อันซัน จังหวัดคย็องกี เกาหลีใต้
ความยาวตอน: 35 นาที
บริษัทผู้ผลิต: ซีดัสเอชคิว
ออกอากาศ
เครือข่าย: เอสบีเอส
ออกอากาศ: 27 กันยายน – 16 พฤศจิกายน ค.ศ. 2017 (2017-11-16)
ลิขิตฝันฉันและเธอ (อังกฤษ: While You Were Sleeping; เกาหลี: 당신이 잠든 사이에) เป็นละครโทรทัศน์เกาหลีใต้ในปี ค.ศ. 2017 กำกับโดย โอ ชุง-ฮวัน เขียนบทโดย พัก ฮเย-รย็อน และนำแสดงโดย อี จง-ซ็อก, แพ ซู-จี, อี ซัง-ย็อบ, ช็อง แฮ-อิน และโค ซ็อง-ฮี ออกอากาศทางช่องเอสบีเอส ทุกวันพุธและพฤหัสบดีเวลา 22:00 น. เริ่มตอนแรกเมื่อวันที่ 27 กันยายน ค.ศ. 2017 ถ่ายทอดเรื่องราวของผู้หญิงคนหนึ่งที่สามารถมองเห็นเหตุการณ์ที่จะเกิดขึ้นในอนาคตได้ผ่านความฝันของเธอ กับอัยการหนุ่มผู้ที่พยายามจะยับยั้งความฝันไม่ให้กลายเป็นจริง
นักแสดง > ตัวละครหลัก

ช็อง แจ-ชัน แสดงโดย อี จง-ซ็อก และ นัม ดา-รึม (แสดงเป็นแจชันตอนวัยรุ่น) : อัยการมือใหม่วัย 29 ปี ผู้ไร้ความรู้สึกและไม่เข้าสังคมที่มีความสามารถเช่นเดียวกับฮงจู เขาเปลี่ยนแปลงตัวเองมาทำงานหนักตามความต้องการของพ่อ
นัม ฮง-จู แสดงโดย แพ ซู-จี และ ชิน อี-จุน (แสดงเป็นฮงจูตอนวัยรุ่น) : หญิงสาวผู้ว่างงานที่มองเห็นเหตุการณ์ในอนาคตผ่านความฝัน เธอเคยเป็นแฟนของอี ยู-บ็อม ทนายความคู่แข่งของแจชัน
อี ยู-บ็อม แสดงโดย อี ซัง-ย็อบ และ ยอ ฮเว-ฮย็อน (แสดงเป็นยูบ็อมตอนวัยรุ่น) : อัยการหนุ่มวัย 34 ปี ผู้ประสบความสำเร็จและมีชื่อเสียงที่ผันตัวมาเป็นทนายความ
ฮัน อู-ทัก แสดงโดย ช็อง แฮ-อิน : เจ้าหน้าที่ตำรวจวัย 29 ปี ผู้มีความสามารถเช่นเดียวกับฮงจูและแจชัน หลังจากพบกับพวกเขาในอุบัติเหตุ
ชิน ฮี-มิน แสดงโดย โค ซ็อง-ฮี : อัยการสาวผู้มีเสน่ห์และเป็นกันเอง ประสบความสำเร็จอย่างสูงในการดำเนินคดีอาชญากรรม
นักแสดง > ตัวละครสมทบ > สำนักงานอัยการ

อี จี-กวัง แสดงโดย มิน ซัง-อุก
ซน อู-จู แสดงโดย แพ แฮ-ซัน
พัก แด-ย็อง แสดงโดย อี กี-ย็อง
ชเว ดัม-ดง แสดงโดย คิม ว็อน-แฮ
มุน ฮยัง-มี แสดงโดย พัก จิน-จู
มิน จ็อง-ฮา แสดงโดย ซน ซัน
นักแสดง > ตัวละครสมทบ > ตัวละครอื่น ๆ

โอ กย็อง-ฮัน แสดงโดย อี ยู-จุน
โค พิล-ซ็อก แสดงโดย อี บง-รย็อน
ชา ยอ-จ็อง แสดงโดย พโย เย-จิน : ตำรวจหญิงที่ชอบฮัน อู-ทัก
บง ดู-ฮย็อน  แสดงโดย โอ อึย-ซิก : ผู้สื่อข่าวเอสบีซี
นักแสดง > ตัวละครสมทบ > ครอบครัว

ช็อง ซึง-ว็อน  แสดงโดย ชิน แจ-ฮา และ โก อู-ริม (แสดงเป็นซึงวอนตอนเด็ก)  : น้องชายของแจชัน
แม่ของแจชัน แสดงโดย อี จ็อง-อึน
ยุน มุน-ซัน แสดงโดย ฮวัง ย็อง-ฮี : แม่ของฮงจู
นักแสดง > ตัวละครสมทบ > รับเชิญ

พัก โซ-ยุน แสดงโดย คิม โซ-ฮย็อน (ตอนที่ 3–8,32)
โท กึม-ซุก แสดงโดย ชัง โซ-ย็อน : แม่ของโซยุน (ตอนที่ 3–8)
พัก จุน-โม แสดงโดย ออม ฮโย-ซ็อบ : พ่อของโซยุน (ตอนที่ 3–8)
นัม ช็อล-ดู แสดงโดย ชเว ว็อน-ย็อง : พ่อของฮงจู (ตอนที่ 3–4)
ช็อง อิล-ซึง แสดงโดย ชัง ฮย็อน-ซ็อง : พ่อของแจชัน (ตอนที่ 1, 5–8)
คัง แด-ฮี แสดงโดย คัง กี-ย็อง (ตอนที่ 9–13)
นักเรียน แสดงโดย คัง ชิน-ฮโย (ตอนที่ 10)
คิม จู-ย็อง แสดงโดย ชิน อึน-ช็อง : ผู้พิพากษา (ตอนที่ 11–12)
โท ฮัก-ย็อง แสดงโดย แพ็ก ซ็อง-ฮย็อน (ตอนที่ 13–17)
ยู ซู-กย็อง แสดงโดย ชา ช็อง-ว็อน (ตอนที่ 13–16)
คัง โช-ฮี แสดงโดย คิม ดา-เย : พนักงานร้านกาแฟ (ตอนที่ 10-13,32)
ยู มัน-โฮ แสดงโดย ช็อน กุก-ฮวัน : พ่อของซูกย็อง (ตอนที่ 15–20,32)
ชัน-โฮ แสดงโดย โก อู-ริม : ลูกชายของอูจู (ตอนที่ 19-24,32)
อี ฮวัน แสดงโดย มุน ยง-ซ็อก (ตอนที่ 19–24)
พ่อของฮวัน แสดงโดย คิม กี-ช็อน (ตอนที่ 21–24)
มุน แท-มิน แสดงโดย รยู แท-โฮ (ตอนที่ 21–24)
คู่รักในทุ่งหญ้า แสดงโดย ยุน กยุน-ซัง (ตอนที่ 21)
คู่รักในทุ่งหญ้า แสดงโดย อี ซ็อง-กย็อง (ตอนที่ 21)
ผู้พิพากษา แสดงโดย อี จู-ซ็อก (ตอนที่ 21–22)
พัก แด-ย็อง แสดงโดย ยุน ยง-ฮย็อน : โจรขโมยโทรศัพท์ (ตอนที่ 25–26)
โช ยุน-พโย แสดงโดย อี แจ-ว็อน (ตอนที่ 25–26)
ฮา จู-อา แสดงโดย อี อึน-อู (ตอนที่ 28–29)
ทนายโค แสดงโดย ซน พย็อง-โฮ (ตอนที่ 29–31)
การผลิต

ละครเรื่องนี้เป็นผลงานกำกับของ โอ ชุง-ฮวัน ผู้กำกับ ตรวจใจเธอให้เจอรัก และ ยัยตัวร้ายกับนายต่างดาว และนักเขียนบท พัก ฮเย-รย็อน ผู้เขียน พิน็อกคิโอ รักนี้หัวใจไม่โกหก, ไอแคนเฮียร์ยัวร์วอยซ์ และ มุ่งสู่ดาว ก้าวตามฝัน
ไวล์ยูเวอร์สลีปปิง เป็นการร่วมงานกันครั้งที่สองของนักร้อง-นักแสดงหญิง แพ ซู-จี และนักเขียนบท พัก ฮเย-รย็อน หลังจากเคยร่วมงานกันใน มุ่งสู่ดาว ก้าวตามฝัน นอกจากนี้ยังเป็นการร่วมงานกันครั้งที่สามของพักและอี จง-ซ็อกหลังจากเคยร่วมงานกันใน ไอแคนเฮียร์ยัวร์วอยซ์ และ พิน็อกคิโอ รักนี้หัวใจไม่โกหก อีกด้วย
ในวันที่ 20 มกราคม ค.ศ. 2017 การอ่านบทละครร่วมกับนักแสดงในเรื่องเป็นครั้งแรก จัดขึ้นที่แขวงมกในโซล ไวล์ยูเวอร์สลีปปิง เป็นละครที่ถ่ายทำเสร็จสิ้นก่อนออกอากาศ การถ่ายทำละครเริ่มขึ้นเมื่อเดือนกุมภาพันธ์ ในขณะที่อี จง-ซ็อกได้เข้าร่วมการถ่ายทำในวันที่ 2 มีนาคม โดยปิดกล้องเมื่อวันที่ 27 กรกฎาคม ใช้เวลาถ่ายทำเกือบ 5 เดือน ที่ว็อนพังในเมืองพาจู
เพลงประกอบ

| เพลงประกอบไวล์ยูเวอร์สลีปปิง> เพลงประกอบละครโทรทัศน์ |
| --- | --- |
วางตลาด: 2017
แนวเพลง: เคป็อป เพลงประกอบ
ภาษาร้อง: เกาหลี อังกฤษ
ค่ายเพลง: ไอเอชคิว กาซีย์คอนเทนส์ โลเอ็นเอ็นเตอร์เทนเมนต์
:
เรตติง

ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
| ตอนที่ | วันที่ออกอากาศ | ชื่อ | เรตติงจากทีเอ็นเอ็มเอส> ทั่วประเทศ | เรตติงจากทีเอ็นเอ็มเอส> โซล | เรตติงจากเอจีบีนีลเซน> ทั่วประเทศ | เรตติงจากเอจีบีนีลเซน> โซล |
| --- | --- | --- | --- | --- | --- | --- |
| 1 | 27 กันยายน 2017 | ในขณะที่คุณกำลังนอนหลับ (당신이 잠든 사이에) | 8.2% | 9.1% | 7.2% | 8.1% |
| 2 | 27 กันยายน 2017 | ในขณะที่คุณกำลังนอนหลับ (당신이 잠든 사이에) | 9.4% | 10.8% | 9.2% | 10.4% |
| 3 | 28 กันยายน 2017 | คนดี, คนชั่ว, คนประหลาด (좋은놈 나쁜놈 이상한놈) | 8.0% | 8.7% | 8.3% | 9.8% |
| 4 | 28 กันยายน 2017 | คนดี, คนชั่ว, คนประหลาด (좋은놈 나쁜놈 이상한놈) | 9.3% | 10.2% | 9.2% | 10.9% |
| 5 | 4 ตุลาคม 2017 | ความลับสุดยอด (은밀하게 위대하게) | 5.0% | 5.2% | 5.1% | 5.6% |
| 6 | 4 ตุลาคม 2017 | ความลับสุดยอด (은밀하게 위대하게) | 5.5% | 5.7% | 6.1% | 7.0% |
| 7 | 5 ตุลาคม 2017 | คนดี ๆ มีไม่มาก (어 퓨 굿 맨) | 8.3% | 8.2% | 7.9% | 8.2% |
| 8 | 5 ตุลาคม 2017 | คนดี ๆ มีไม่มาก (어 퓨 굿 맨) | 9.6% | 9.9% | 8.9% | 9.6% |
| 9 | 11 ตุลาคม 2017 | อย่าเชื่อเธอ (그녀를 믿지 마세요) | 7.8% | 9.3% | 8.1% | 10% |
| 10 | 11 ตุลาคม 2017 | อย่าเชื่อเธอ (그녀를 믿지 마세요) | 8.9% | 10.2% | 9.4% | 11.5% |
| 11 | 12 ตุลาคม 2017 | เมืองแห่งความมืดบอด (눈먼자들의 두시) | 7.5% | 7.8% | 8.9% | 10.3% |
| 12 | 12 ตุลาคม 2017 | เมืองแห่งความมืดบอด (눈먼자들의 두시) | 8.5% | 8.9% | 9.7% | 11.8% |
| 13 | 18 ตุลาคม 2017 | ความลับที่เปิดเผยไม่ได้ (말할수 없는 비밀) | 7.6% | 9.5% | 8.6% | 9.5% |
| 14 | 18 ตุลาคม 2017 | ความลับที่เปิดเผยไม่ได้ (말할수 없는 비밀) | 9.1% | 11.4% | 10% | 11.3% |
| 15 | 19 ตุลาคม 2017 | ศักดิ์ศรีและอคติ (오만과 편견) | 7.1% | 7.7% | 7.9% | 8.9% |
| 16 | 19 ตุลาคม 2017 | ศักดิ์ศรีและอคติ (오만과 편견) | 8.0% | 8.9% | 8.9% | 9.9% |
| 17 | 25 ตุลาคม 2017 | จำเลยสังคม (유주얼 서스펙트) | 7.7% | 8.1% | 7.8% | 7.9% |
| 18 | 25 ตุลาคม 2017 | จำเลยสังคม (유주얼 서스펙트) | 8.8% | 9.7% | 8.9% | 10.0% |
| 19 | 26 ตุลาคม 2017 | เมื่อเด็กชายได้พบเด็กหญิง (소년, 소녀 만나다) | 6.5% | 7.0% | 8.3% | 9.6% |
| 20 | 26 ตุลาคม 2017 | เมื่อเด็กชายได้พบเด็กหญิง (소년, 소녀 만나다) | 7.4% | 8.7% | 8.9% | 10.3% |
| 21 | 1 พฤศจิกายน 2017 | จะยอมตายหรือจะเป็นคนเลว (죽거나 혹은 나쁘거나) | 6.5% | 7.6% | 6.9% | 7.9% |
| 22 | 1 พฤศจิกายน 2017 | จะยอมตายหรือจะเป็นคนเลว (죽거나 혹은 나쁘거나) | 7.6% | 8.9% | 8.4% | 9.7% |
| 23 | 2 พฤศจิกายน 2017 | เคาะประตูสวรรค์ (노킹온 헤븐스 도어) | 7.0% | 7.1% | 7.3% | 8.3% |
| 24 | 2 พฤศจิกายน 2017 | เคาะประตูสวรรค์ (노킹온 헤븐스 도어) | 8.2% | 9.0% | 8.6% | 9.9% |
| 25 | 8 พฤศจิกายน 2017 | เรากำลังจะไปพบคุณ (지금 만나러 갑니다) | 5.7 | 7.2% | 6.8% | 8.2% |
| 26 | 8 พฤศจิกายน 2017 | เรากำลังจะไปพบคุณ (지금 만나러 갑니다) | 6.8% | 8.4% | 8.6% | 10.0% |
| 27 | 9 พฤศจิกายน 2017 | แน่จริง จับฉันให้ได้สิ (캐치미 이프유캔) | 7.7% | 9.3% | 7.7% | 8.9% |
| 28 | 9 พฤศจิกายน 2017 | แน่จริง จับฉันให้ได้สิ (캐치미 이프유캔) | 8.7% | 10.1% | 9.6% | 11.3% |
| 29 | 15 พฤศจิกายน 2017 | ยืนอยู่ข้างฉัน  (스탠 바이 미) | 7.2% | 8.1% | 8.1% | 9.3% |
| 30 | 15 พฤศจิกายน 2017 | ยืนอยู่ข้างฉัน  (스탠 바이 미) | 8.7% | 10.0% | 9.6% | 11.0% |
| 31 | 16 พฤศจิกายน 2017 | ลาก่อนเพื่อน (굿 바이 마이 프랜드) | 7.6% | 8.6% | 8.7% | 10.0% |
| 32 | 16 พฤศจิกายน 2017 | ลาก่อนเพื่อน (굿 바이 마이 프랜드) | 8.7% | 9.5% | 9.7% | 10.9% |
| เรตติงเฉลี่ย | เรตติงเฉลี่ย | เรตติงเฉลี่ย | 7.7% | 8.7% | 8.3% | 9.5% |
รางวัลและการเสนอชื่อ

| ปี | รางวัล | สาขา | ผู้รับ | ผล |
| --- | --- | --- | --- | --- |
| 2017 | โคเรียเฟิสต์แบรนด์อะวอดส์ | ประเภทละครโทรทัศน์ | ไวล์ยูเวอร์สลีปปิง | ได้รับรางวัล |
| 2017 | เอ็มเน็ตเอเชียนมิวสิกอะวอดส์ ครั้งที่ 19 | เพลงประกอบละครยอดเยี่ยม | "ไอเลิฟยูบอย" – แพ ซู-จี | เสนอชื่อเข้าชิง |
เชิงอรรถ

1 2  เพื่อหลีกเลี่ยงกฎหมายของเกาหลีที่ป้องกันไม่ให้มีการโฆษณาระหว่างออกอากาศ ซึ่งก่อนหน้านี้เคยได้รับการออกอากาศเป็นตอนเดียว ตอนละ 70 นาที แต่ตอนนี้ถูกแบ่งออกเป็นสองตอน ตอนละ 35 นาที และฉายวันเดียวกันโดยมีโฆษณาคั่นระหว่างทั้งสองตอน
แหล่งข้อมูลอื่น

เว็บไซต์ทางการ (เกาหลี)
ลิขิตฝันฉันและเธอ ที่ฮันซีเนมา
สุลต่านอับดุลละฮ์ มูการ์รัม ชะฮ์

สุลต่านอับดุลเลาะห์ มูคาร์ราม ชาห์ เอกสารราชการฝ่ายไทยในอดีตเรียกว่า "พระยาไทรบุรีโมกุรัมซะ" พระองค์เป็นสุลต่านองค์ที่ 20 แห่งรัฐเกอดะฮ์ พระองค์มีภรรยาทั้งหมด 7 พระองค์ พระองค์ครองราชย์ระหว่าง ค.ศ. 1778–1797 บิดาของพระองค์ชื่อสุลต่านมูฮัมหมัด จีวา ไซนัล อาบีดินที่ 2
มีลูกชาย10 องค์
สมเด็จพระมไหยิกา ขัติยาวงษ์ศิริเสโฐวโรดม

| สมเด็จพระมไหยิกา ขัติยาวงษ์ศิริเสโฐวโรดม |
| --- | --- |
พระอัยยิกาเจ้า
ประสูติ: ราว พ.ศ. 2317
ทิวงคต: พ.ศ. 2408 (91 พรรษา) พระตำหนักท่าโพธิ์ อุดงฦๅไชย กัมพูชาในอารักขาของฝรั่งเศส
คู่อภิเษก: สมเด็จพระนารายณ์รามาธิบดีศรีสุริโยพรรณ
พระราชบุตร: นักองค์อิ่ม นักองค์ด้วง
ราชวงศ์: ตรอซ็อกผแอม (อภิเษกสมรส)
ศาสนา: พุทธ
สมเด็จพระมไหยิกา ขัติยาวงษ์ศิริเสโฐวโรดม บรมวรากุล สกลมงคลอุดม บรมบพิตรเปนเจ้า (สวรรคต พ.ศ. 2408) พระนามเดิม รศ (หรือสะกดว่า รด) เป็นบาทบริจาริกาในสมเด็จพระนารายณ์รามาธิบดีศรีสุริโยพรรณ หรือนักองค์เอง เป็นพระราชชนนีของสมเด็จพระหริรักษ์รามมหาอิศราธิบดี หรือนักองค์ด้วง และเป็นพระอัยยิกาในพระบาทสมเด็จพระนโรดม บรมรามเทวาวตาร หรือนักองค์ราชาวดี
พระประวัติ > ถวายตัวเข้าเป็นฝ่ายใน

สมเด็จพระมไหยิกา ขัติยาวงษ์ศิริเสโฐวโรดม มีพระนามเดิมว่า รศ เข้ารับราชการเป็นบาทบริจาริกาตำแหน่งพระสนมชั้นพระแม่นางในสมเด็จพระนารายณ์รามาธิบดีศรีสุริโยพรรณ เมื่อครั้งยังประทับอยู่ในวังเจ้าเขมร ทางทิศใต้ของวัดสระเกศราชวรมหาวิหาร กรุงเทพมหานคร ประสูติกาลพระโอรสพระองค์แรกชื่อ นักองค์อิ่ม (ต่อมาเป็น สมเด็จศรีไชยเชฐ พระมหาอุปราช) เมื่อ พ.ศ. 2337 ครั้น พ.ศ. 2338 สมเด็จพระนารายณ์รามาธิบดีศรีสุริโยพรรณทรงสร้างพระราชวังขึ้นใหม่ในกรุงอุดงฦๅไชย แล้วตรัสให้ออกญาวัง (สัวะซ์) และออกญาวิบุลราช (เอก) เข้าไปยังกรุงเทพมหานคร กราบบังคมทูลพระบาทสมเด็จพระพุทธยอดฟ้าจุฬาโลกมหาราช และสมเด็จพระบวรราชเจ้ามหาสุรสิงหนาท ขอรับสมเด็จพระเอกกระษัตรี สมเด็จพระท้าว ท้าวมหากระษัตรี (พระมารดาเลี้ยง) นักนางโอด นักนางแก นักนางรศ รวมทั้งขุนนางและข้าของพระองค์กลับเมืองเขมร ซึ่งกษัตริย์สยามก็พระราชทานให้ครอบครัวออกจากกรุงเทพฯ เมื่อเดือน 7 ปีเถาะ ครั้น พ.ศ. 2339 ปีมะโรง นักนางรศประสูติกาลพระราชโอรสอีกพระองค์หนึ่งคือนักองค์ด้วง ครั้นเดือนเก้าปีเดียวกันนั้น สมเด็จพระนารายณ์รามาธิบดีศรีสุริโยพรรณก็สวรรคต
ในรัชสมัยของพระองค์เม็ญ นักนางรศถูกฝ่ายญวนนำไปไว้ที่ไซ่ง่อนและเว้ ตามลำดับ ภายหลังฝ่ายญวนพยายามจะผูกไมตรีกับนักองค์ด้วง จึงส่งนักนางรศ พระชนนี หม่อมกลีบ ภรรยา และพระธิดาของนักองค์ด้วงอีกหนึ่งพระองค์คืนกรุงพนมเปญ เมื่อแรม 8 ค่ำ เดือน 11 (ตรงกับวันที่ 13 ตุลาคม พ.ศ. 2389)
พระประวัติ > สมเด็จพระราชชนนี

เรื่องราวของพระองค์ปรากฏอีกครั้งเมื่อสมเด็จพระหริรักษ์รามมหาอิศราธิบดี หรือนักองค์ด้วง พระราชโอรสเสวยราชสมบัติครองกรุงกัมพูชา เพราะใน พ.ศ. 2391 ทรงตั้งพระนามแก่เจ้านายฝ่ายในและบรรดาศักดิ์บาทบริจาริกาในราชสำนักทั้งหมด ทรงพระกรุณาพระราชทานพระนามสมเด็จพระราชมารดาเป็น สมเด็จพระวรราชินีขัติยวงษ์ ศิริเสโฐวโรดม บรมวรากุล มงคลอุดม บรมบพิตรเปนเจ้า มีพระกรุณาให้ใช้ราชาศัพท์ และถวายพระลัญจกรสององค์ องค์หนึ่งเป็นรูปกินรี และอีกองค์เป็นรูปเทพธิดาสถิตย์อยู่ปราสาท โดยสมเด็จพระวรราชินี (รศ) มีขุนนางที่ขึ้นต่อพระองค์สามคน ขุนนางเหล่านี้ปกครองสามจังหวัด ได้แก่จังหวัดเปร๊ยเวง อันลงราช และมุขกำปูล
ครั้นสมเด็จพระหริรักษ์รามมหาอิศราธิบดีเสด็จสวรรคตใน พ.ศ. 2403 สมเด็จพระวรราชินีพร้อมด้วยเหล่าพระบรมวงศานุวงศ์และขุนนางประชุมเพื่อสนองพระราชกระแสของสมเด็จพระหริรักษ์รามมหาอิศราธิบดี ที่จะพระราชทานพระบรมศพเป็นทานแก่สรรพสัตว์ เมื่อตกลงดังนั้นจึงแล่พระมังสาใส่พานเงินให้แก่สรรพสัตว์ หลังจากนั้นสมเด็จพระวรราชินีพร้อมด้วยขุนนางจึงอัญเชิญสมเด็จพระนโรดม พรหมบริรักษ์ มหาอุปราช ซึ่งเป็นพระราชนัดดา ขึ้นเสวยราชสมบัติสืบพระราชบิดา ต่อมาเมื่อพระองค์เจ้าวัตถาและพระองค์เจ้าศิริวงษ์ทรงก่อการกบฏช่วง พ.ศ. 2404 พระบาทสมเด็จพระนโรดม บรมรามเทวาวตารเกรงว่าทัพของข้าศึกจะตีอุดงฦๅไชยแตก จึงทรงนำพระปิโยพระบรมชาติกระษัตรี และบาทบริจาริกาที่เป็นหญิงทั้งหมดลงเรือหนีไปเมืองพระตะบอง เหลือแต่สมเด็จพระหริราชรัตไนไกรแก้วฟ้า (พระองค์เจ้าศรีสวัสดิ) กับสมเด็จพระวรราชินี (รศ) และสมเด็จพระราชธิดาอีกสองพระองค์ ยังคงประทับอยู่ในพระราชวังอุดงฦๅไชยเพื่อเฝ้าพระบรมศพสมเด็จพระหริรักษ์รามมหาอิศราธิบดี ใน พระราชพงศาวดารกรุงรัตนโกสินทร์ รัชกาลที่ 4 ระบุว่าสมเด็จพระมไหยิกามีบทบาทในการผสานความสัมพันธ์ระหว่างองค์พระหริราชรัตไนไกรแก้วฟ้า (นักองค์ศรีสวัสดิ) กับฝ่ายกบฏของพระยามหาฤทธิรงค์ชาญไชย (โสร์) และพระยากำแหงโยธา (แก้ว) ด้วยการว่ากล่าว และให้เข้าพิธีถือน้ำ ด้วยมุ่งให้ทั้งสองฝ่ายสมัครสมานดีต่อกัน
พระประวัติ > สมเด็จพระอัยยิกาเจ้า

แรม 5 ค่ำ เดือน 5 ปีชวด ฉศก 1227 ตรงกับ พ.ศ. 2407 พระบาทสมเด็จพระนโรดม บรมรามเทวาวตารทรงพระกรุณาโปรดให้จัดพระราชพิธีอภิเษกสมเด็จพระวรราชินี (รศ) พระอัยยิกา ถวายพระนามว่า สมเด็จพระมไหยิกา ขัติยาวงษ์ศิริเสโฐวโรดม บรมวรากุล สกลมงคลอุดม บรมบพิตรเปนเจ้า พร้อมกับถวายเครื่องอิสริยยศใหม่ แต่ในปีถัดมา ณ วันจันทร์ ขึ้น 7 ค่ำ เดือน 12 ปีฉลู สมเด็จพระมไหยิกาเสด็จทิวงคต ณ พระตำหนักท่าโพธิ์ ใกล้เขาพระราชทรัพย์ในกรุงอุดงฦๅไชย สิริพระชนมายุ 91 พรรษา พระบาทสมเด็จพระนโรดม บรมรามเทวาวตาร พระบรมวงศานุวงศ์ ตลอดจนขุนนางเดินทางจากกรุงพนมเปญไปอุดงฦๅไชย อัญเชิญพระโกศตั้งบำเพ็ญพระราชกุศล ณ พระราชวังสระสารพรรณยุค หลังจากนั้นทรงมีพระบรมราชโองการโปรดเกล้าฯ ให้ขุนนางที่ขึ้นตรงต่อสมเด็จพระมไหยิกาไปขึ้นต่อสมเด็จพระวรราชินี (แป้น) ทั้งหมด
เรียวเฮ คิมูระ

| เรียวเฮย์ คิมุระ |
| --- | --- |
木村 良平
เกิด:  (1984-07-30) 30 กรกฎาคม ค.ศ. 1984 (40 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 1996 – ปัจจุบัน
องค์การ: คณะละครฮิมาวาริ
ส่วนสูง: 170 ซม.
เรียวเฮย์ คิมุระ (ญี่ปุ่น: 木村 良平; โรมาจิ: Kimura Ryōhei, 30 กรกฎาคม 1984 –) เป็นนักพากย์และนักแสดงชาวญี่ปุ่น เกิดที่โตเกียว สังกัดอยู่คณะละครฮิมาวาริ
ผลงานพากย์

อีเดน ออฟ ดิ อีสท์ (ทากิซาวะ อากิระ)
แองเจิลบีทส์! แผนพิชิตนางฟ้า (ฮินาตะ ฮิเดกิ)
คุโรโกะ นายจืดพลิกสังเวียนบาส (คิเสะ เรียวตะ)
พี่น้องปริศนาโรงเรียนมหาเวท (ฮัตโตริ เกียวบุโชโจ ฮันโซ)
รีไลฟ์ (โยอาเกะ เรียว)
ช่างฝีมือไซโต้ไปสู่ต่างโลก (ไซโต)
Uta no prince-sama (ฮิวงะ ยามาโตะ - สมาชิกวง HE★VENS)
นัยนา ชีวานันท์

| นัยนา ชีวานันท์ |
| --- | --- |

สารนิเทศภูมิหลัง
เกิด: 28 พฤศจิกายน พ.ศ. 2497 (70 ปี) มะลิ ชีวานันท์ จังหวัดนครสวรรค์ ประเทศไทย
คู่สมรส: บุญยิ่ง จันทรคณา
อาชีพ: นักแสดง
ปีที่แสดง: พ.ศ. 2514 - 2525   พ.ศ. 2540 - ปัจจุบัน
ผลงานเด่น: แหวนทองเหลือง ทิวาหวาม คนมีคาว
ฐานข้อมูล
IMDb
ThaiFilmDb
นัยนา ชีวานันท์ เกิดเมื่อวันที่ 28 พฤศจิกายน 2497  ดารานักแสดงหญิง ที่มีผลงานการแสดงได้รับความนิยมสูงสุดช่วง พ.ศ. 2514 - 2521